હાલ એક ઈ-સ્ટોર ઉપરાંત તેના ચેન્નઈમાં બે ઓનલાઇન સ્ટોર પણ સફળતાપૂર્વક સંચાલિત થઇ રહ્યા છે. રોજબરોજના અનુભવો અને ઉદાહરણોથી શીખીને પૃથ્વીરાજ અને તેમના ધર્મપત્ની કે.પી.જયશ્રી હવે વૃદ્ધોના જીવનની દશા સુધારવાની દિશામાં કામ કરવામાં મન લગાવીને કામ કરી રહ્યા છે. કમ્પ્યુટર અને પત્રકારત્વમાં માસ્ટર્સ કર્યા પછી થોડા સમય સુધી સેલ્સની નોકરી કર્યા બાદ વડીલોની સેવા કરવા અને પછી તે સેવાભાવને એક વ્યાપારનું સ્વરૂપ આપવા માટેનો વિચાર તેમના મનમાં અમસ્તો જ આવ્યો હતો. હવે જ્યારે તેઓ રાષ્ટ્રીય અને આંતરરાષ્ટ્રીય સ્તરે ગ્રાહકોને પોતાની તરફ આકર્ષિત કરવામાં સફળ થઇ રહ્યા છે ત્યારે તેમને લાગે છે કે તેઓ પોતાના પ્રયાસોમાં સફળ થઇ રહ્યા છે.